ทีมประชาสัมพันธ์บริษัทใด ​ได้ออกแถลงการณ์ เพื่อชี้แจงในกรณีที่กลุ่มเทสโก้ เผยถึงโอกาสและความเป็นไปได้ในการขายกิจการในประเทศไทยและมาเลเซีย
หลังเป็นกระแสข่าวหนาหูตลอดช่วงเช้าที่ผ่านมา ถึงกรณีที่กลุ่มเทสโก้ ยักษ์ใหญ่ค้าปลีกจากอังกฤษ เผยถึงโอกาสและความเป็นไปได้ในการขายกิจการในประเทศไทยและมาเลเซีย โดยที่ยังไม่มีการเปิดเผยชื่อผู้ซื้อว่าจะเป็นใคร   ล่าสุด ความเคลื่อนไหวทีมประชาสัมพันธ์ บริษัท เอก-ชัย ดีสทริบิวชั่น ซิสเทม จำกัด ผู้ดูแลธุรกิจ เทสโก้ โลตัส ในประเทศไทย ได้ออกแถลงการณ์ เพื่อชี้แจงในกรณีดังกล่าว โดยยอมรับว่ามีผู้สนใจธุรกิจของเทสโก้ในเอเชีย และอยู่ระหว่างการศึกษาความเป็นไปได้ โดยที่ยังไม่มีการตัดสินใจใดๆ สำหรับอนาคตของธุรกิจของเทสโก้ในประเทศไทยและมาเลเซีย รวมทั้งยังไม่สามารถสรุปได้ว่าจะมีการซื้อขายเกิดขึ้นในที่สุดจริงหรือไม่ ทั้งนี้ เนื้อหาทั้งหมดในแถลงการณ์ ระบุไว้ดังต่อไปนี้ แถลงการณ์จากกลุ่มเทสโก้ 8 ธันวาคม 2562 กลุ่มเทสโก้ (Tesco PLC) ขอแจ้งว่า ตามที่มีผุ้สนใจในธุรกิจของเทสโก้ในเอเชีย กลุ่มเทสโก้จึงได้เริ่มทำการศึกษาความเป็นไปได้ของกลยุทธ์รูปแบบต่างๆ สำหรับธุรกิจในประเทศไทยและมาเลเซีย ซึ่งรวมถึงการพิจารณาความเป็นไปได้ในการขายธุรกิจทั้งสองแห่งนี้ อย่างไรก็ตาม การศึกษาความเป็นไปได้ของกลยุทธ์รูปแบบต่างๆยังอยู่ในระยะเบื้องต้น และยังไม่มีการตัดสินใจใดๆสำหรับอนาคตของธุรกิจของเทสโก้ในประเทศไทยและมาเลเซีย รวมทั้งไม่มีการยืนยันว่าจะมีการซื้อขายเกิดขึ้นในทิ่สุด ทั้งนี้ จะมีการประกาศข้อมูลเพิ่มเติมให้ทราบเมื่อถึงเวลาที่เหมาะสม
ทีมประชาสัมพันธ์ บริษัท เอก-ชัย ดีสทริบิวชั่น ซิสเทม จำกัด ผู้ดูแลธุรกิจ เทสโก้ โลตัส ในประเทศไทย ​ได้ออกแถลงการณ์ เพื่อชี้แจงในกรณีที่กลุ่มเทสโก้ ​ยักษ์ใหญ่ค้าปลีกจากอังกฤษ เผยถึงโอกาสและความเป็นไปได้ในการขายกิจการในประเทศไทยและมาเลเซีย​ โดยที่ยังไม่มีการเปิดเผยชื่อผู้ซื้อว่าจะเป็นใคร โดยยอมรับว่ามีผู้สนใจธุรกิจของเทสโก้ในเอเชีย และอยู่ระหว่างการศึกษาความเป็นไปได้ โดยที่ยังไม่มีการตัดสินใจใดๆ สำหรับอนาคตของธุรกิจของเทสโก้ในประเทศไทยและมาเลเซีย รวมทั้งยังไม่สามารถสรุปได้ว่าจะมีการซื้อขายเกิดขึ้นในที่สุดจริงหรือไม่